**2015 Προσκλήσεις υποβολής προτάσεων του 2015 για την Διευκόλυνση Συνδέοντας την Ευρώπη (ΔΣΕ) στον τομέα των μεταφορών**

**ΔΕΛΤΙΟ ΧΩΡΑΣ**

|  |  |  |
| --- | --- | --- |
| EL | **Ελλάδα** | Η σημαία της ΕΕ — τα 12 αστέρια σε κύκλο συμβολίζουν τα ιδανικά της ενότητας, της αλληλεγγύης και της αρμονίας ανάμεσα στους λαούς της Ευρώπης. |

**Βασικά γεγονότα και αριθμητικά στοιχεία**

|  |  |
| --- | --- |
| **Αποτελέσματα αξιολόγησης** | **Επιλέξιμες και Συνιστώμενες προτάσεις από την πρόσκληση** |
| * Υποβλήθηκαν 20 επιλέξιμες προτάσεις στο πλαίσιο της πρόσκλησης υποβολής προτάσεων με την οποία ζητήθηκε χρηματοδότηση ύψους 141,6 εκατ. ευρώ από τη ΔΣΕ. * Επιλέχθηκαν για χρηματοδότηση 9 προτάσεις συνολικού ύψους 94,1 εκατ. ευρώ για τις οποίες προτείνεται η χρηματοδότηση στο πλαίσιο της ΔΣΕ. |  |
| **Προτεινόμενη χρηματοδότηση ανά εθνικές/πολυεθνικές προτάσεις** | **Προτεινόμενη χρηματοδότηση ανά διάδρομο** |
|  |  |
| **Προτεινόμενη χρηματοδότηση ανά προτεραιότητα** | **Προτεινόμενη χρηματοδότηση ανά διάδρομο\*** |
|  |  |
| \* Οι προτάσεις μπορούν να καλύπτουν περισσότερους του ενός διαδρόμους. Στην περίπτωση αυτή, η προτεινόμενη χρηματοδότηση αντιπροσωπεύει το συνολικό ποσό και όχι το μερίδιο του διαδρόμου στην πρόταση. | |

**Κατάλογος των προτάσεων που επιλέχθηκαν**

| **Πρόσκληση** | **Κωδικός Πρότασης** | **Τίτλος της πρότασης** | **Περιγραφή της πρότασης** | **Πρόταση για χρηματοδότηση από τη Διευκόλυνση «Συνδέοντας την Ευρώπη»\*\*, €** |
| --- | --- | --- | --- | --- |
| **Συνοχή** | **2015-EL-TM-0253-W** | Κατασκευή της σιδηροδρομικής υποδομής στο τμήμα Ψαθόπυργος — Πάτρα | Η δράση αποσκοπεί στην άρση των σημείων συμφόρησης με την αντικατάσταση της σιδηροδρομικής γραμμής μονής τροχιάς με γραμμή διπλής τροχιάς τυποποιημένου εύρους σε μήκος 10,5 χιλιομέτρων στο τμήμα Ψαθόπυργος - Πάτρα. Βρίσκεται στον Ανατολικό Διάδρομο/Διάδρομο Ανατολικής Μεσογείου και αποτελεί μέρος του γενικού σχεδίου για την κατασκευή του τμήματος της σιδηροδρομικής γραμμής Διακοφτό - Πάτρα καθώς και του σιδηροδρομικού άξονα Αθήνα — Πάτρα. Οι δραστηριότητες περιλαμβάνουν την κατασκευή υποδομών σε τμήματα ανοικτών γραμμών, δύο εκσκαφές ανοικτού ορύγματος, απαλλοτριώσεις γης, μεταφορά δικτύων κοινής ωφελείας, αρχαιολογικές εργασίες, καθώς και τη διαχείριση έργων. Μακροπρόθεσμα, η δράση θα συμβάλει στη μείωση του χρόνου μετακίνησης μεταξύ Αθήνας και Πάτρας κατά τουλάχιστον 1 ώρα και 25 λεπτά. | 78.537.185 |
| **Συνοχή** | **2015-EU-TM-0197-M** | Υλοποίηση προγράμματος εγκατάστασης του SESAR 2015 — Δέσμη 3 | Η δράση συνεισφέρει στην εγκατάσταση του SESAR και στοχεύει να διευκολύνει τη συντονισμένη και συγχρονισμένη εγκατάσταση δέσμης έργων υλοποίησης έργων (IPs) στα κράτη μέλη του Ταμείου Συνοχής. Τα εν λόγω IPs προσαρμόζονται στο πρότυπο των πιλοτικών κοινών έργων (PCP), όπως ορίζονται στον κανονισμό (ΕΕ) αριθ. 716/2014 και αναμένεται πως θα συμβάλλουν στη βελτίωση των επιδόσεων του σχεδίου διαχείρισης εναέριας κυκλοφορίας (ATM). Η δράση αυτή περιλαμβάνει IPs σε πέντε από τις έξι λειτουργίες του ATM (AFS) που περιγράφονται στο PCP. Ο προγραμματισμός της υλοποίησης είναι σύμφωνος με τις επιδιωκόμενες ημερομηνίες εγκατάστασης που καθορίζονται στον κανονισμό (ΕΕ) αριθ. 716/2014. | 484.870 |
| **Συνοχή** | **2015-EU-TM-0235-S** | ELEMED —  Εξηλεκτρισμός της Ανατολικής Μεσογείου | Η παρούσα ταυτόχρονη διπλή δράση (με την 2015-EU-TM-0236-S) θα επιτρέψει την εισαγωγή ενέργειας που παράγεται στην ξηρά ως εναλλακτική λύση πρόωσης πλοίν στην Ανατολική Μεσόγειο. Περιλαμβάνει 4 λιμένες σε 3 χώρες της ΕΕ: Κύπρο (Λιμένας Λεμεσού), Ελλάδα (Λιμένας Κυλλήνης, Λιμένας Πειραιώς) και Σλοβενία (Λιμένας Koper). Η δράση περιλαμβάνει συλλογή βασικών πληροφοριών και προπαρασκευαστικές μελέτες μαζί με την πιλοτική εφαρμογή ηλεκτροδότησης ελλιμενισμένων πλοίων από την ξηρά ("cold ironing") στο λιμένα Κυλλήνης. Τα παραπάνω εμπίπτουν στον Ανατολικό Διάδρομο/Διάδρομο Ανατολικής Μεσογείου και αποτελούν μέρος του γενικού σχεδίου για την εφαρμογή φιλικών προς το περιβάλλον θαλάσσιων μεταφορών στην Αδριατική Θάλασσα και τον Ανατολικό Διάδρομο/Διάδρομο Ανατολικής Μεσογείου. Με το έργο θα προωθηθεί ο εξηλεκτρισμός των πλοίων με αποτέλεσμα τη βελτίωση των περιβαλλοντικών επιδόσεων της ναυτιλίας. | 934.650 |
| **ΓΕΝΙΚΑ** | **2015-EU-TM-0108-S** | Πρόληψη συμβάντων και ατυχημάτων από ασφαλέστερα πλοία στους ωκεανούς | Το παγκόσμιο πλαίσιο στο οποίο τοποθετείται το PICASSO αποβλέπει σε ένα σύγχρονο και ανεπτυγμένο ναυτιλιακό τομέα, με ικανό και ενημερωμένο εργατικό δυναμικό που θα συμβάλλει στο να καταστεί ο τομέας περιβαλλοντγικά φιλικότερος, ασφαλέστερος και πιο αποδοτικός και βιώσιμος. Το PICASSO, είναι μια μελέτη με πιλοτικές δράσεις που αποσκοπεί στην αντιμετώπιση των προκλήσεων και των ευκαιριών που σχετίζονται με την ασφάλεια στη θάλασσα και την ασφάλεια των δραστηριοτήτων επί των πλοίων και στην ξηρά. Το Picasso είναι οργανωμένο σε 4 βασικές δραστηριότητες: 1) τις επί σκάφους ασφαλείς και αποτελεσματικές δραστηριότητες· 2) την ασφάλεια στην ακτή· 3) τη διαχείριση συμβάντωνν· και 4) την κατάρτιση και τους ανθρώπινους παράγοντες. Το Picasso θα παρέχει λύσεις για τη βελτίωση της ασφάλειας και των συνθηκών προστασίας στη ναυτιλία. | 165.375 |
| **ΓΕΝΙΚΑ** | **2015-EU-TM-0196-M** | Υλοποίηση του προγράμματος εγκατάστασης του SESAR 2015 — Δέσμη 2 | Η δράση συνεισφέρει στην εγκατάσταση του SESAR και θα έχει ως στόχο να διευκολύνει τη συντονισμένη και συγχρονισμένη εγκατάσταση συνεργατικών σχηματισμών εκτέλεσης έργων (IP) στην Ευρώπη. Οι εν λόγω IPs ευθυγραμμίζονται με το πρότυπο κοινών έργων (PCP), όπως ορίζεται στον κανονισμό (ΕΕ) αριθ. 716/2014 και αναμένεται πετύχουν βελτίωση όσον αφορά τις επιδόσεις της διαχείρισης της εναέριας κυκλοφορίας (ATM) βραχυπρόθεσμα και μεσοπρόθεσμα (μέχρι το 2020). Η δράση αυτή περιλαμβάνει IPs και στις έξι λειτουργίες της ATM (AFs) που περιγράφονται στην PCP. Ο προγραμματισμός της εφαρμογής είναι σύμφωνος με τις επιδιωκόμενες ημερομηνίες εγκατάστασης που καθορίζονται στον κανονισμό (ΕΕ) αριθ. 716/2014. | 10.501.517 |
| **ΓΕΝΙΚΑ** | **2015-EU-TM-0250-M** | CarEsmatic | Το Koper, η Βαρκελώνη και ο Πειραιάς συνιστούν βασικά λιμάνια εντός των διαδρόμων της Βαλτικής-Αδριατικής, της Μεσογείου και της Ανατολής/Ανατολικής Μεσογείου αντίστοιχα. Η δράση θα συνεισφέρει στη βελτίωση της υφιστάμενης υπηρεσίας Θαλάσσιων Αρτηριών (MοS) με σκοπό την αύξηση της μεταφοράς ηλεκτρικών οχημάτων διά θαλάσσης. Για το σκοπό αυτό, η δράση θα: αναπτύξει υποδομές πρόσβασης σε δύο λιμένες (Koper και Βαρκελώνη) ώστε να βελτιώσει την πρόσβαση σε λιμένες και σιδηροδρομικές ανταποκρίσεις. Θα αναπτυχθεί επίσης η ιχνηλασιμότητα του οχήματος κατά τη διάρκεια της μεταφοράς μέσω της χρήσης ραδιοσυχνικής αναγνώρισης. Περαιτέρω, στο Koper και τη Βαρκελώνη θα μελετηθεί και θα προχωρήσουν στην εγκατάσταση πρωτότυπων στηλών ηλεκτρονικής φόρτισης και με μία μελέτη θα αξιολογηθούν οι περιβαλλοντικές επιδόσεις της γραμμής Neptune, του φορέα εκμετάλλευσης της σύνδεσης. Τα συνολικά οφέλη θα περιλαμβάνουν την αποσυμφόρηση του οδικού δικτύου και την προώθηση καθαρότερων πηγών ενέργειας. | 31.000 |
| **ΓΕΝΙΚΑ** | **2015-EU-TM-0310-M** | ADRI-UP -Αναβαθμισμένες υπηρεσίες Θαλάσσιας Αρτηρίας στην Αδριατική | Το ADRI-UP αναπτύσσει υποδομές για την λιμενική κα εφοδιαστική υποστήριξη ενισχύοντας τις υπηρεσίες εφοδιαστικής των τακτικών πλωτών μεταφορών κατά μήκος του διαδρόμου της Θαλάσσιας Αρτηρίας (MoS) Αδριατικής-Ιονίου μεταξύ των κεντρικών λιμένων Τεργέστης, Ανκόνας και Ηγουμενίτσας. Αυτό καθιστά δυνατή τη σύνδεση και ενοποίηση τεσσάρων διαδρόμων των ΔΕΔ-Μ. Η δράση συνίσταται στις ακόλουθες δραστηριότητες: στην κατασκευή εμπορευματικού χωριού στην Ηγουμενίτσα και σύνδεσης με την ενδοχώρα. Μελέτες της σιδηροδρομικής υποδομής και των τερματικών σταθμών RO/PAX στο λιμάνι της Ανκόνα. Αναδιάρθρωση της προβλήτας VI στην Τεργέστη. Ενσωμάτωση της θαλάσσιας σύνδεσης και του παραλιμένιου τερματικού σταθμού του Fernetti. Καινοτόμα εργαλεία ΤΠΕ. Η δράση βελτιώνει τη σύνδεση των λιμένων με την ενδοχώρα, αυξάνοντας τη μεταστροφή προς άλλα μέσα μεταφοράς και τη χρήση βιώσιμων τρόπων μεταφοράς. | 3.396.000 |
| \*\* Η χρηματοδότηση ΔΣΕ στο πλαίσιο πολυεθνικών προτάσεων (ΕΕ) κατανεμήθηκε στα αντίστοιχα κράτη μέλη με βάση το μερίδιο κάθε αιτούντα στην πρόταση και τον τόπο της επίσημης έδρας τους. | | | | |